# Premiu Nobel

| Premiu Nobel
 |
| --- |
|  |
| Premiu Nobel
 |
| Nombri orihinal
 | *Nobelpriset* (en suecu) |
| Llingua
 | suecu
 |
| Descrición
 | Reconocimientu a una contribución escecional enos estudis de Física, Química, Fisioloxía o Medicina, Literatura, Paz y Economía (y outros equivalentes).
 |
| Presentaol
 | Real Academia Sueca de Ciencias Institutu Karolinska Academia Sueca Comité Noruegu del Nobel
 |
| Ubicación
 | Estocolmu y Oslo
 |
| País
 |  Suecia  Noruega
 |
| Estoria
 |
| Inspiraol
 | Alfred Nobel
 |
| Añu
 | 1901
 |
| Destacau
 |
| Física
 | Runchaoris
 |
| Química
 | [[Anexu:Runchaoris del Premiu Nobel de Química|Runchaoris]
 |
| Fisioloxía o Medicina
 | Runchaoris
 |
| Literatura
 | Runchaoris
 |
| Paz
 | Runchaoris
 |
| Economía
 | Runchaoris
 |
| Sitiu web ofiçiál
 | [[1]( nobelprize.org]
 |

El **Premiu Nobel** (pronunciau /nobél/, inque está abondi estendía la pronunciación llana /nóbel/; en suecu, *Nobelpriset*; en noruegu, *Nobelprisen*) es un galardón enternacional que s'otorga ca añu pa reconocel a pressonas u estitucionis qu'ayan llevau a cabu investigacionis, destapauras u contribucionis notablis ala humanidad nel añu anteriol u nel trascursu delas sus activiais.

Los premius s'estituyerun en 1895 comu úrtima voluntá de Alfred Nobel, endustrial suecu, i encetun a entregal-si en 1901 enas categorías de Física, Química, Fisiología u Medecina, Literatura i Paz.

Anti la inessistencia del Premiu Nobel de Ciencias Matemáticas, Sophus Lie fue el primeru en proponel la creación del Premiu Abel quandu en 1897 s'enteró de que Alfred Nobel no tuvu la entención de crial un premiu de Matemática; el Premiu Abel es otorgau pola Academia Noruega de Ciencias y Letras en onol al matemáticu noruegu al que ebi el su nombri. D'igual manera, en 1933 s'estauró la Medalla Fields, cuyu galardón ostentaba la Medalla Enternacional pa Destapauras Sobresalientis en Matemáticas, en onol a John Charles Fields, matemáticu canadiensi al que ebi el su nombri.

El Comité Internacional de Ciencias Históricas crió en 2015 el Premio Internacional de Ciencias Históricas.

La Real Academia de las Ciencias de Suecia es la encargá de nombral alos ruchaoris delos Premius Nobel de Física i de Química. L'Asamblea del Nobel del Estutu Karolinska eligi al ruchaol de Melecina, i la Academia Sueca nombra al ruchaol del de Literatura. Tolos s'entregan nuna ceremonia celebrá ca 10 de diziembri en Estocolmu, Suecia. El Nobel dela Paz, en cambiu, es elegíu pol Comité Noruego del Nobel, i s'entrega ena ciá d'Oslu.

Los premius s'entregan en forma anual. Ca pressona u estitución laureá recibi una medalla d'oru, un diploma i una suma de dineru. Esta úrtima, determiná pola Fundación Nobel, en 2013 ascendió alos 8 millonis de coronas suecas, equivalenti a unus 874 000 eurus. El premiu no puei otorgal-si en forma póstuma, a menus qu'el ruchaol aya síu nombrau dantis dela su defunción. Si el premiu es compartíu, la quantía de dineru se devirá entri los ruchaoris, que no podrán sel más de tres pressonas.

A partil de 1968 s'estableció tamién el Premio de Ciencias Económicas del Banco de Suecia en Memoria de Alfred Nobel gestionau pola Real Academia de las Ciencias de Suecia, qu'es común i erroniamenti llamau «Premiu Nobel d'Economía», sin sel un Premiu Nobel.

## Estoria

### Testamentu d'Alfred Nobel

Alfred Bernhard Nobel. (Estocolmu, 21 d'octubri de 1833 - San Remo, 10 de diziembri de 1896).
Alfred Nobel tuvu nacencia el 21 d'octubri de 1833 en Estocolmu, Suecia, nel senu duna familia d'ingenierus. Fue químicu, ingenieru i inventol. En 1894 compró Bofors, una empressa sierúrgica de hierru i aceru que convirtió nun importanti fabricanti d'armamentu. Nobel fue una figura conocía pol hazel gastu dela nitroglicerina comu precursora d'abondus otrus esplosivus militaris sin humu, especialmenti la cordita, i acabríe amasandu una fortuna duranti la su vida gracias alos sus 355 inventus, entri los que se topa la dinamita, el más famosu. Nostanti, tamién arrastró sentíu dela culpabiliá pol mal que las sus invencionis puyeran abel ocasionau ala humanidad.

En 1888, Nobel se sorprendió al leel el su propiu obituariu, al que abían titulau «El mercael dela muerti á muertu», nun periodicu francés. Dau qu'era el su hermanu Ludvig el que realmenti abía formalecíu, l'obituariu s'abía publicau pol marru ochu añus dantis dela muerti d'Alfred Nobel. Esti artículu lu desconcertó i lu volvió aprensivu acerca de comu sedríe recordau, empirandu-li a cambial el su testamentu.

Nobel escrebió varius testamentus en vida; el úrtimu pocu más dun añu dantis de moril, que firmó el 27 de noviembri de 1895 nel Club Sueco-Noruego de París. Pa sorpresa generalizá, el úrtimu testamentu de Nobel especificaba que la su fortuna debríe empleal-si en crial una seri de premius pa quienis llevasin a cabu "el mayol beneficiu ala humaniá" enos campus dela física, la química, la fisiología u melecina, la literatura i la paz:

>
> La totaliá de lo que quea dela mi fortuna queará dispuesta del moeu siguienti: el capital, invertíu en valoris segurus polos mis testamentarius, costituirá un fondu cuyu enterés será destribuíu ca añu en forma de premius entri aquellus que duranti l'añu preceenti ayan realizau el mayol beneficiu ala humaniá. Dichu enterés se devirá en cincu partis igualis, que serán repartías dela siguienti manera: una parti ala pressona qu'aya hechu la destapaura u l'inventu más importanti dentru del campu dela física; una parti ala pressona qu'aya realizau la destapaura u mejora más importanti dentru dela química; una parti ala pressona qu'aya hechu la destapaura más importanti dentru del campu dela fisiología u la melecina; una parti ala pressona qu'aya producíu l'obra más sobresalienti de tendencia idealista dentru del campu dela literatura, i una parti ala pressona qu'aya trabajau más u mejol en favol dela fraternidá entri las nacionis, la abolición u reución delos ejércitus dessistentis i pa la celebración i promoción de congresus pola paz. Los premius pala física i la química serán otorgaus pola Academia Sueca de las Ciencias, el de fisiología i melecina será concedíu pol Estitutu Karolinska d'Estocolmu; el de literatura, pola Academia d'Estocolmu, i el delos defensoris dela paz, pun comité formau pol cincu pressonas elegías pol Storting noruegu. Es el mi espresu deseu qu', al otorgal estus premius, no se tenga en consideración la nacionaliá delos candidatus, sinu que sean los más mereceoris los que reciban el premiu, sean escandinavus u no.|Fragmentu del testamentu d'Alfred Nobel
>
>
>
>

Alfred Nobel legó assin el 94 pol cientu delos sus activus totalis, 31 millonis de coronas suecas, pa establecel los cincu premius. Col pesqui de hazel-si cargu dela fortuna i organital l'adjudicación delos galardonis, los sus albaceas Ragnar Sohlman i Rudolf Lilljequist formun la Fundación Nobel.

### Fundación Nobel

El testamentu d'Alfred Nobel estipuló qu'el 94 pol cientu dela su fortuna ebría dedical-si ala creación delos premius.
La Fundación Nobel s'estituyó comu una organitación privá el 29 de juñu de 1900; tien comu función gestional las finanças i l'alministración delos premius. D'acuerdu cola voluntá d'Alfred Nobel, la tarea primordial dela fundación es la gestión dela fortuna qu'él mesmu legó. Alfred Nobel i el su hermanu Robert estuvun envolvíus en negocius petrolíferus en Azerbaiyán i, sigún el estoriaol suecu E. Bargengren, qu'accedió alos archivus dela familia Nobel, la decisión de permitil la retirá delos sus fondus en Bakú fue clavi pa que puyeran establecel-si los premius.

Otra importanti tarea que lleva a cabu la Fundación Nobel es la promoción enternacional delos premius i supervisal l'alministración informal relacioná colos mesmus. La fundación no s'envoluca nel processu de seleción delos premiaus, sinu que, en cierta manera, es similal a una sociá d'inversionis, qu'inverti el patrimoñu d'Alfred Nobel col pesqui de crial una sólia basi de financiación palos premius i las activiais alministrativas. Dendi los añus 1980, las inversionis dela Fundación Nobel án generau mayoris beneficius i, en 2007, los sus activus arcançaban las 3628 millonis de coronas suecas (cerca de 560 millonis de dólaris estauniensis).

### Primerus premius

Una vezi establecía la Fundación Nobel i las sus diretricis, los comités del Premiu Nobel encetun a reunil nominacionis palos premius inauguralis i mandarun una lista de candidatus preliminaris alas estitucionis que concedirían los premius. Originalmenti, el Comité Noruegu del Nobel designó a figuras prominentis comu Jørgen Løvland, Bjørnstjerne Bjørnson i Johannes Steen pa dal credibiliá al Premiu Nobel dela Paz. Finalmenti otorgó el premiu a dos destacás figuras del crecienti movimientu pola paz dela final del sigru XIX: Frédéric Passy, co-fundaol dela Unión Interparlamentaria i Henry Dunant, fundaol del Comité Internacional de la Cruz Roja.

El comité encargau del Premiu Nobel de Física citó el trabaju sobri rayos catódicos de Philipp Lenard i la destapaura delos rayos X pol parti de Wilhelm Röntgen, quien finalmenti fue selecionau pola Real Academia delas Ciencias. Nel casu del Premio Nobel de Química, enas úrtimas décadas del sigru XIX, los químicus abían hechu abondas contribucionis signeficativas, polo qu'la Academia "s'enfrentó principalmenti al meru hechu de decidil el ordin nel que se debría adjudical el premiu a estus científicus". Recibió 20 nominacionis, 11 delas qualis proponían a Jacobus van 't Hoff, quien recibió finalmenti el premiu polas sus contribucionis ala dinámica química.

La Academia Sueca elegió al poeta Sully Prudhomme pa recibil el primer Premiu Nobel de Literatura. Un grupu qu'encluía 42 escrebioris suecus, artistas i críticus literarius protestun contra essa decisión, pos asperaban que León Tolstói fuesi el laureadu. Argunus, encluyíu el estoriaol Burton Feldman, án criticau esti premiu pol consideral a Prudhomme un poeta mediocri. La esplicación de Feldman es que la mayoría delos biembrus dela Academia preferían la literatura victoriana, i que pol essu selecionun a un poeta victorianu. El premiu en Fisiología u Melecina, pola su parti, fue pal fisiólogo i microbiólogo Emil Adolf von Behring, quien duranti la década de 1890 desenvolvió una antitoxina pa tratal la difteria, que ata entoncis causaba milis de muertis ca añu.

* Wilhelm Röntgen, primer Nobel de Física.
* Jacobus Henricus van 't Hoff, primer Nobel de Química.
* Emil Adolf von Behring, primer Nobel de Fisiología u Medecina.
* Sully Prudhomme, primer Nobel de Literatura.
* Jean Henri Dunant, primer Nobel dela Paz.
* Frédéric Passy, primer Nobel dela Paz.

### Segunda Guerra Mundial

En 1938 i 1939 el gobiernu dela Alemaña nazi proebió alos premiaus Richard Kuhn, Adolf Butenandt i Gerhard Domagk acetal los sus galardonis, inque ca unu dellus puyu posteriolmenti recebil el diploma i la medalla. Inque que Suecia era un país neutral duranti la Segunda Guerra Mundial, los premius se celebrun irregularmenti duranti la contienda. En 1939, no s'entregó el premiu Nobel dela Paz, i debíu ala ocupación de Noruega pol Alemaña, dendi 1940 a 1942 no s'entregó nengunu delos premius. Al añu siguienti, se puyun entregal tolus ecetu el Nobel de Literatura i el Nobel dela Paz.

Duranti la ocupación de Noruega, tres biembrus del Comité Noruegu del Nobel ahorrun al essiliu. Los biembrus restantis escapun dela persecución delos nazis quandu la Fundación Nobel afirmó qu'el edificiu del Comité n'Oslu era propieá sueca, convirtiendu-si nun refugiu seguru delos militaris alemanis, que no estaban en guerra contra Suecia. Estus biembrus acontinun cola labol del Comité, inque no entregun dengún premiu. Ya en 1944, la Fundación Nobel, juntu alos tres biembrus nel essiliu, s'aseguró de que se presentun nominacionis pal Nobel dela Paz i qu'el premiu fuesi entregau de nuevu.

### Premiu en Ciencias Económicas

Con motivu del su tercel centenariu, el Sveriges Riksbank, el bancu central suecu, donó en 1968 una importanti suma de dineru ala Fundación Nobel pa que s'empleasi ena creación dun premiu en onol a Alfred Nobel, el Premiu en Ciencias Económicas, qu's'entregó pol primera vezi al añu siguienti a Jan Tinbergen i Ragnar Frisch «pol abel desenvolvíu i aplicau moelus dinámicus pal análisis delos processus económicus». La Real Academia Sueca delas Ciencias se convirtió dendi entoncis ena responsabli de selecional alos premiaus. Inque no es realmenti un Premiu Nobel, se l'identifica íntimamenti con estus premius; de hechu, los galardonaus s'anuncian juntu alos ruchaoris del Premiu Nobel, i el premiu se presenta ena mesma ceremonia d'entrega del Premiu Nobel en Suecia. La Junta diretiva dela Fundación Nobel decidió que tras desta encorporación, no se permitiríe la creación de nuevus premius adicionalis.

### Otrus premius

#### Premiu en Ciencias Matemáticas

No están gestionaus polos Nobel, inque los premius más prestigiosus son el Premiu Abel i la Medalla Fields, siendu los sus equivalentis en esta desciplina. Sophus Lie fue el primeru en proponel la creación del Premiu Abel quandu en 1897 s'enteró de que Alfred Nobel no tenía entención de crial un premiu de Matemáticas, siendu otorgau pola Academia Noruega de Ciencias y Letras en onol al matemáticu noruegu al que ebi el su nombri. Dela mesma forma, anti la inessistencia del Premiu Nobel de Ciencias Matemáticas s'estauró en 1933 la Medalla Fields, cuyu galardón ostentaba la Medalla Enternacional pa Destapauras Sobresalientis en Matemáticas, en onol al matemáticu canadiensi al que ebi el su nombri.

#### Premiu en Ciencias Estóricas

*Artícalu prencipal: Premio Internacional de Ciencias Históricas.*

Dendi 2014-2015, el Comité Enternacional de Ciencias Estóricas (*International International Committee of Historical Sciences* / *Comité international des sciences historiques*), l'asociación enternacional de *Ciencias Estóricas* fundá en Ginebra el 14 de mayu de 1926, concedi el Premiu Enternacional d'Estoria del CICH, Jaeger-LeCoultre, al "estoriaol que s'á destinguíu nel campu dela Estoria polas sus obras, publicacionis u docencia, i aya contribuíu signeficativamenti al desenvolvimientu del conocimientu estóricu". Inque no es un "Premiu Nobel" está considerau comu l'equivalenti en Ciencias Estóricas. El jurau del Conseju del CISH, que cuenta con 12 biembrus de diferentis paísis, seleciona al ruchaol dentru dun grupu de candidatus ecelentis i artamenti calificaus. Solu los biembrus coletivus del CISH (los sus comités nacionalis u las sus organitacionis afiliás enternacionalis) puein presental candidatus.

La Medalla obtenía fue realizá en 2015 pol grabaol francés Nicolas Salagnac, nun dibuju del artista russu Yuri Vishnevsky referenciandu a Clio i l'esfera dun reló col emblema. El primer premiu fue pa Serge Gruzinski (Escuela d'Artus Estuyus en Ciencias Socialis i CNRS, París, Francia) entregau el 26 d'abostu de 2015 nel XXI Congressu Enternacional de Ciencias Estóricas.

## Premius

Los estatutus dela Fundación Nobel establecierun que las estitucionis que concedin los premius entreguin a ca galardonau una medalla d'oru cola imagin d'Alfred Nobel, un diploma acreditativu i una quantía económica.

### Medalla

Las medallas del premiu Nobel, acuñás pol Myntverket en Suecia i la Casa dela Moneda de Noruega dendi 1902, son marcas registrás dela Fundación Nobel.

Las medallas acuñás en Suecia (las delas correspondientis categorías de Física, Química, Fisiología u Melecina i Literatura) fuerun diseñás pol escultol i grabaol Erik Lindberg col mesmu anversu: una imagin d'Alfred Nobel de perfil esquierdu, acompañá delas sus fechas de nacencia i formalecimientu. Nel reversu compartin la mesm'escrición en latín: *Inventas vitam juvat excoluisse per artes* (Destapau p'ayual a mejoral los conocimientus), mientras que las imáginis varían en función alos símbolus correspondientis a ca una delas estitucionis que las otorgan.

En cambiu, la medalla dela Paz fue realizá pol noruegu Gustav Vigeland. Posei tamién una imagin d'Alfred Nobel nel anversu, peru cun diseñu ligeramenti distintu. Nel reversu, pola su parti, la medalla del Nobel dela Paz cuenta cola cita *Pro ritmo et fraternitate gentium* (Pa ritmu i l'ermandá delas nacionis).

Pala primera edición delos premius, en 1901, las medallas no puyerun sel entregás a tiempu i nel su lugal s'entregarun unas medallas temporalis, tamién cola efigi d'Alfred Nobel, inque fabricás nun metal menus valiosu, ata que se puyerun finalizal las medallas definitivas, al añu siguienti. El retrasu ena finalización delas medallas se debió a que ca una delas estitucionis que otorgan los premius debía aprobal los diseñus delos reversus, algu que no estuvu essentu de polémica. Dendi 1902 tolas medallas án manteníu los sus respectivus diseñus.

Ata 1980 tolas medallas fuerun acuñás en oru de 23 quilates. A partil d'entoncis s'án realizau en oru verdi de 18 quilatis recubiertu d'oru de 24 quilatis. El su pesu varía en función del oru, inque ca medalla pesa de media unus 200 gramus; i el su diámetru es de 66 milímetrus.

### Diploma

Diploma recibíu en 1918 por Fritz Haber, Premiu Nobel de Química.
Los laureaus recibin un diploma diretamenti delas manus del rei de Suecia u bien, nel casu del Nobel dela Paz, del presidenti del Comité Noruegu del Nobel, en presencia del rei de Noruega. Ca diploma posei un diseñu realizau especialmenti polas estitucionis que l'otorgan, que contieni una imagin i un testu ondi s'especifica el nombri dela pressona laureá, amás de que abitualmenti se mienta la razón u razonis dela concesión (con ecceción del Premiu Nobel dela Paz, cuyus diplomas jamás án encluyíu la justificación).

### Quantía económica

Al mesmu tiempu que los diplomas, s'entrega un importanti premiu económicu, cuyu montu dependi delos ingressus dela Fundación Nobel dessi añu. En 2013 ascendió a 10 millonis de coronas suecas, equivalenti a un millón d'eurus. La finaliá es evital las preocupacionis económicas del laureau, pa que puea desenvolvel mejol los sus futurus trabajus, promoviendu assin el desenvolvimientu dela coltura, la ciencia i la tenología del mundu. Prantilla:Cr Nostanti, no es raru que los beneficiaus optin pol donal el dineru a causas científicas, colturalis u umanitarias.

Si nuna categoría, dos pressonas compartin el premiu, la suma se devidi. Si se trata de tres ruchaoris simultáneus, el comité d'adjudicación puei repartila en tres partis igualis, u otorgal la mitá a unu delos laureaus i un quartu a ca unu delos restantis.

En setiembri de 2020, s'anunció que la ceremonia no sedríe presencial, pol primera vezi dendi 1944.

## Laureaus múltipris

Cincu pressonas án recibíu dos vezis el Nobel:

* Marie Curie recibió el Nobel de Física en 1903 en reconocimientu polos estraordinarius servicius rendíus enas sus investigacionis conjuntas sobri los fenóminus de rañación destapaus pol Henri Becquerel i el de Química en 1911 pol aislamientu del radiu i el poloniu.
* Linus Pauling otuvu el Nobel de Química en 1954 pola su investigación ena naturaleza delos enlacis químicus i el dela Paz en 1962 pol su activismu en contra delas prebas nuclearis terrestris.
* John Bardeen recibió el Nobel de Física en 1956 pola invención del transistol, i nuevamenti el mesmu en 1972 pola teoría dela supercondutiviá.
* Frederick Sanger otuvu el de Química en 1958 pol determinal l'estrutura dela insulina i tamién en 1980 pola invención dun métodu pa determinal la secuencia basi del ADN.
* Karl Barry Sharpless otuvu el de Química en 2001 pola ossidación catalítica quiral i tamién en 2022 pol desenvolvimientu dela química click.

Pol otru lau, dos organitacionis án recibíu el Premiu Nobel dela paz en más duna ocasión.

* La Crú Roja, tres vezis: en 1917 i 1944 pol su trabaju duranti las Guerras Mundialis, i en 1963 duranti l'añu del su centenariu.
* El Altu Comisionau delas Nacionis Unías palos Refugiaus lo recibió en 1954 i 1981 pola su asistencia a refugiaus.

### Bibliografía

* Abrams, Irwin (2001). *The Nobel Peace Prize and the Laureates* (en inglés). Watson Publishing International. ISBN 0-88135-388-4.

* Crawford, Elizabeth T. (1984). *The Beginnings of the Nobel Institution – The Science Prizes, 1901-1915* (en inglés). Maison des Sciences de l'Homme & Cambridge University Press. ISBN 0-521-26584-3.

* Feldman, Burton (2001). *The Nobel prize: a history of genius, controversy, and prestige* (en inglés). Arcade Publishing. ISBN 1-55970-592-2.

* Levinovitz, Agneta Wallin (2001). Nils Ringertz, ed. *The Nobel Prize: The First 100 Years* (en inglés). Imperial College Press y World Scientific Publishing. ISBN 981-02-4664-1.

## Referencias

## Enlacis esternus

* Sitiu web delos Premius Nobel
* Comité noruegu del Nobel
* *The Nobel Peace Prize*, en el sitiu web del Comité Noruegu del Nobel
* *The Nobel Prize in Physiology or Medicine*, en el sitiu web del Estitutu Karolinska
* *El Premiu Nobel de Literatura*, en el sitiu web dela Academia Sueca.
* *The Nobel Prize in Physics and the Nobel Prize in Chemistry*, en el sitiu web dela Real Academia Sueca de Ciencias
* *Prize in Economic Sciences*, en el sitiu web dela Real Academia Sueca de Ciencias